Salamat sa playbook,
tuloy ang proyekto mo sa paggawa ng kulto.
Nakakuha ka ng kaunti ngunit tapat na mga tagasunod.
Pero para umangat ng antas, kailangang pagbutihan pa.
Para maging pangmatagalang na pinuno ng kulto,
paramihin mo dapat ang mga tagapakinig.
Ang bilang ng alagad ay parang pera sa bangko.
Mas marami, mas makapangyarihan ka.
Maliban pa sa mga ibang benepisyo.
Wagas na katapatan.
Nagkakamal ng dolyares.
At 'wag kakalimutan…
Walang pinipiling pakikipagtalik sa samahan.
Nag-uumpisa sa pagpapapaniwala sa mga tao.
Iparamdam mong nagmamalasakit ka. Di nila dapat maramdamang pinaiikot sila.
Pag may nakaramdam n'on, tapos ka na.
Matuto ka kay Reverend Jim Jones,
na may tusong pagre-recruit at layuning pangkomunidad
para paramihin ang Peoples Temple na 50 kaluluwang ligaw sa Indiana
hanggang sa nasa 20,000 na mga deboto sa dalawang kontinente.
Gagawin ko mga himalang sinabi ng Diyos n'yo na gagawin pero di ginawa.
Tama!
Di niya nagawa nang maayos.
Pero 'wag ka,
marunong umakit ng atensyon ng tao si Jones.
PARAMIHIN ANG KAMPON MO
Mula sa pangangaral ni Jim sa tindahan,
naging sikat na mesiyas na mabilis makatawag sa mga pinuno ng gobyerno.
Di masama para sa dating nagtitinda ng unggoy para sa pera.
Makarisma siyang tao na napakatalino.
Alam niya paano haplusin ang puso mo.
Salamat sa pag-imbita.
Pero bago siya
naging pinunong paranoid ng komunidad sa mapapahamak,
isa lang siyang binatang hinahanap ang lugar niya.
Gusto mong malaman ang ituturo
ng kwento ni Jim Jones para maging matagumpay na cult leader?
Simulan natin sa umpisa.
FACT #1 - NAHUMALING SI JONES SA RELIHIYON MULA PAGKABATA
Lumaki si Jim Jones sa Indiana.
May limang simbahan sa bayan.
Sinalihan niya lahat,
dinadaluhan ang bawa't parte ng serbisyo ng bawa't simbahan kada Linggo.
Habang naglalaro ng doktor-doktoran ang ibang mga bata,
hilig niyang mag-pastor-pastoran at miyembro.
Magbibihis siya na may puting kumot na nakapalupot sa balikat,
at nagkukunwaring nagpapagaling ng sakit, gaya sa mga manok.
FACT #2 MAY KAKAIBANG HERO SI JONES NOONG BATA PA
Nabighani si Jones kay Hitler.
Ang kaluwalhatian ng pamumuno ni Hitler sa mga tagasunod niya,
at pag napapaligiran siya ng mga kaaway,
nang wala nang tatakasan, nagpakamatay siya imbis na sumuko.
FACT #3 - SUMIKAT SI JONES SA PAKIKIPAGLABAN PARA SA KATARUNGAN
Civil rights leader siya, maniwala kayo't sa hindi, noong '50s.
Lagi niyang sinasabi ang tungkol sa pagkakapantay-pantay at katarungan.
Kaya ka sumali sa Peoples Temple,
kasi naniwala ka sa mensahe niya at misyon.
Meron siyang rainbow family ng mga anak mula sa iba-ibang lahi.
Parang totoo siya sa ginagawa niya.
Unti-unti, naging grupong kontroladong mahigpit
kung saan ang puno ay may buong kapangyarihan sa kaniyang mga tagasunod.
Mula sa palasimbang tagahanga ni Hitler hanggang sa malupit na cult leader,
masasabi mong nabuo na ang kwento ni Jim.
Pero di madaling pantayan ang tagumpay niya.
Sa totoo lang, kailangan ng milagro.
TAKTIKA PAHANGAIN ANG MGA TAO
Maaaaring sumunod sa mga charming na pinuno ang mga ligaw na kaluluwa.
Kung nais mong mapasa 'yo sila,
magtatag ka ng mataas na otoridad.
Ipaisip mo sa mga tao na espesyal ka,
mas maganda, kung mahiwaga ka.
Subok na at totoong formula.
Si Shoko Asahara, pinuno ng Aum Shinrikyo,
pinalakas ang Japanese doomsday cult niya
sa pagsapubliko ng litrato niyang umaangat.
Ang polygamous leader, Warren Jeffs
ay nagmana raw ng kapangyarihang makipag-usap sa Diyos,
na binigyan siya ng karapatang magtakda sa mga lalaki
ng maraming asawa habambuhay.
Habang libo-libo ang naging tagasunod ni João de Deus ng Brazil
ang naniwalang biniyayaan siya ng Diyos na magpagaling ng AIDS at cancer.
Kinalaunan, nagkaroon siya ng 600 kaso ng sexual abuse.
Pero siguradong mas magugustuhan ng tao ang pagmimilagro mo.
Nang nagpapalaki si Jones ng kawan,
alam na niya ang paraan para mang-akit ng mga tao.
Sa rural na Indiana,
may mga revival meeting,
at naku, nagpapalabas sila.
May mga pagpapagaling ang palabas.
Di magpapagaling ang kapalaluan, pero kaya ni Hesus. Lahat.
Bahagi ng tradisyong Kristiyano nang ilang siglo ang faith healing.
Walang science sa likod ng pagpapagaling.
Positibong pag-iisip lang daw ito sabi ng mga skeptic,
pero pag naniwala kang banal na sugong galing sa Diyos ang pastor mo,
gusto mong maniwala sa milagro.
Nang nagbukas si Jones ng simbahan,
nararamdaman daw niya ang sakit ng iba.
Pero di naglaon
bago niya pinalawak ang kakayahan niya sa pagpapagaling.
At ang nakakabaliw na parte?
Gumana ang ilan sa mga 'yon.
Ministro ng Baptist ang papa ko.
Inatake siya sa puso.
Sabi niya, "Sabi ng doktor mo, di ka na makakapagtrabaho ulit."
Sabi niya, "Naniniwala ka ba sa Diyos?"
Sabi ng papa ko, "Oo."
Sabi niya, "Naniniwala ka bang nagsusugo ang Diyos?"
Sabi ng papa ko, "Oo."
"Naniniwala kang nagpagaling ang propeta?"
Sabi ng papa ko, "Oo naman."
Ang sunod na nangyari, may ginawa si Jim Jones sa kamay niya,
at sabi niya, "Reverend, takbuhin mo itong buong simbahan.
Alam kong kaya mo."
Sinabi ko sa puntong 'yon,
"Diyos, maraming salamat dahil kay Jim Jones."
Totoo ba ang kapangyarihan niya?
Di raw alam ni Jim Jones.
Minsan gumagana, minsan hindi,
kaya habang lumalaki ang samahan niya,
bumaling siya sa mga pekeng pagpapagaling.
Di nagtagal,
dina-diagnose niya ang mga tagasunod niya ng cancer na di nila alam
at ipinakitang kaya niyang pagalingin sila.
Iuubo nila ang tumutubo sa baga nila.
Ipapakita nila 'yon sa lahat na parang seremonyas.
Isa na namang himala ni Jim Jones?
Hindi gaano.
Isa sa pinakatapat na tagasunod ni Jones ang cancer victim na iyon.
At ang umano'y tumor?
Kadalasan mga parte ng manok,
balumbalunan o baga o puso
o kung ano'ng puwedeng iubo sa panyo.
Sinasabi sa assistants, "'Wag magpapalapit."
At pag may humablot noon sa kanila,
binilinan ang mga assistant na isubo at lunukin 'yon.
Totoo man o hindi, naging sikat sa pagpapagaling si Jones,
na napapaniwala pati ang skeptics.
Naiisip n'yo siguro, kalokohan lang 'to,
pero sinasarili mo lang.
Di mo 'to sasabihin sa katabi mo.
Di mo alam ang naiisip ng katabi mo.
Sa kapangyarihan ng magandang palabas, dumami ang mga nanonood.
Pagsamahin mo ang sining at ang pandaraya,
pero pag nilagay mo na sa halo ang Diyos,
napapaisip mo ang mga tao,
"Susunod ako sa taong ito."
Patok ang mga himala mo sa mga nasa tent revival. Magaling.
Pero di lahat ay 'yon ang gustong mapanood,
at kailangang paramihin ang manonood,
kaya sundin mo ang playbook at ibukadkad ang mga pakpak mo.
TAKTIKA I-PERSONALIZE ANG PITCH MO
Bilang leader ng kulto,
kailangang alamin mo paano abutin ang iba't ibang klase ng tao.
At sa ganito, isang alamat si Jim Jones.
Master manipulator si Jim Jones.
Pakiramdam mo importante ka
at ikaw talaga ang kinakausap niya.
Makarisma siya.
Kaya niyang kumonekta sa tatlo, apat, limang klase ng tagapakinig
sabay-sabay.
Ang sikreto ni Jones, isang matagal nang paraan, "code switching."
Maaaring kasali sa code switching
ang pagpapalit ng iba't ibang dialekto o lenggwahe
sa loob ng isang pag-uusap o kahit sa isang pangungusap.
Nagagawa natin ang code switching minsan.
Puwedeng kasing baba ng paggamit ng "pop" kesa "soda" ang stakes ng code switching
kung Midwesterner ka para ipakita kung saan ka galing.
Pero itinaas ni Jim Jones ang standard.
Hinatid si Jones ng kasikatan niya sa America
at kung nasaan siya,
binabagay niya ang salita niya para makakonekta sa makikinig.
Nagsimula si Jones sa Indianapolis,
at ang mga unang pumunta para makita siya ay matatandang Black na babae.
Gumamit siya ng maespiritung pananalita ng Pentecostal na pastor.
Nang lumipat sa Redwood Valley, California, na karamiha'y mga puti,
puro naman siya tungkol sa pamilya.
Pag mga estudyante sa lokal na kolehiyo…
Iko-quote niya sina Nietzsche at Mao.
Babanggitin niya ang Karma
at maraming pilosopiya sa silangan na sikat n'ong panahon niya.
Nang ilipat ni Jones ang headquarter niya
sa permanenteng lugar sa bayan ng San Francisco,
binabasa niya sila at nagsalita ukol sa radical social revolution.
Pero makakamit natin ang kalayaan ngayon!
Tama!
At pag nawala ang atensyon,
makakapagpadala ng mensahe si Jones na alam niyang sasagot ang lahat,
na sasabihing mamamatay silang lahat.
Di na kailangang alalahanin ang bukas
kasi araw-araw ay langit.
Ang laman, ang etika ay di mahalaga,
kundi ang kakayahan niyang makipag-usap sa masa at luminang ng kapangyarihan.
Nag-umpisa kami sa 141 katao,
at lumaki kaming isang umuunlad na samahan ng ilang libo.
Isang bagay ang magpaanib sa kulto mo,
pero dapat siguraduhing mananatili sila.
Ang sunod na leksyon
ay paanong maging committed ang kampon mo
sa pagyakap sa kapangyarihan ng pamamahagi.
TAKTIKA PAG-AMBAGIN ANG LAHAT
Sabihin mo na gusto mo sa kulto,
binubuklod nito ang mga tao.
Masarap kumonekta sa ibang tao.
Masarap umawit at sumayaw
at gumawa ng mga bagay na makakulto.
At walang hihigit sa sa puwersahang pagpapatira na sama-sama.
Alam 'to ng lahat ng pinuno ng kulto.
Inipon sila ni Shoko Asahara
sa puwersahang pinatira sa isang bahay,
na puno ng mga peste
dahil bawal sa aral niya ang pumatay ng anomang may buhay.
Ang mga tagasunod ng gurung si Bhagwan Rajneesh
ay nagtulong-tulong bumuo ng isang siyudad, ang Rajneeshpuram,
kung saan magagawa ang pananampalataya nila,
pati ang pag-iibigan at hubo't hubad na therapy.
Lahat ng pera at oras ng mga miyembro ng Buddhafield
ay ipinaglingkod kay Jaime Gomez.
Nagpagawa pa sila ng ballet theater niya.
May sariling paraan
si Jim Jones na pagkaisahin ang mga tagasunod
sa iisang layunin.
Tinawag niya itong "Apostolic socialism".
Tumirang magkakasama ang mga apostol,
ang 12 apostol ni Hesus, at namahay sa iisang bahay,
kaya naisip niyang patirahin ang miyembro sa iisang bahay din,
at para pondohan ang paninirahan sa isang bahay,
pipirma sila na ibibigay kay Jones lahat ng makasanlibutang kayamanan nila.
Di ba retirado ka na?
Pag nandiyan ka, hindi.
Madali niyang nakukumbinsi ang mga tao na ibenta ang real estate na meron sila,
kotse, at ibibigay sa simbahan.
At kung may kailangang kumbinsihin pa…
Pinapa-guilty niya kami palagi.
Sinasabi niyang
nagsakripisyo siya sa buhay para matulungan kami.
Naging mayaman daw sana siya.
Kaya pag may pinapagawa siya, di dapat kami magdalawang isip.
Ginamit ni Jones ang pera ng mga miyembro at libreng trabaho
para lumawak ang sakop ng templo.
Puwede kang maghatid ng pagkain sa kusina ng templo,
magpamahagi ng pagkain sa wala,
o magbasa sa matatanda sa ampunan.
Puwedeng mag-ayos ng kotse sa templo,
magsulat ng mga liham ng papuri kay Jones sa mga opisyal ng gobyerno,
magsulat o mag-edit ng diyaryo ng templo,
o mag-deliver ng produkto sa bayan.
Maraming oportunidad,
at maging ang mga oras.
Di ito pang Linggong bagay lang.
Ito na ang buhay mo, lahat kayo ay nandito sa puntong ito.
Paraan ito para maiparamdam na may ambag ang tao,
at paraan ito na makontrol ang buhay nila.
Kahit tagumpay sa sariling bayan,
marami pang potensyal na tagasunod sa buong mundo
na di alam magagawa mo para sa kanila.
Oras nang harapin ang hamon.
TAKTIKA PALAWAKIN ANG TERITORYO MO
Kung gusto mong maging tunay na Mesiyas,
kailangan mong maging higit pang kilala.
Kung ipapakita kong ako lang ang propetang kailangan nila,
ayaw kong magkaroon ng katulad sa susunod na bayan
na may mas maraming tagasunod sa 'kin.
Ano itsura noon?
Di maganda.
Magandang katangian ni Jones
bilang pinuno ng kulto ang di siya nakukuntento.
Alam na alam niya ang gagawin para makuha ang gusto niya,
pera, kapangyarihan, at mga tao.
PITONG TAON BAGO ANG KATAPUSAN NG JONESTOWN
Bumili si Jim Jones ng mga bus at naglibot siya,
at pagkatapos ng pagkakatipon, sasabihin niya sa mga tao,
"Sumama kayo sa amin sa California."
Kahangahanga ang Jim Jones experience.
Sa tipikal na tour,
ang temple caravan ay lumilibot sa bayan,
pinapakita ang reverend, banda,
at daan-daang tapat na mananamba para pasayahin ang pagkakatipon ni Jones.
At di kumpleto ang traveling festival kung walang mga paninda
na puno ng mga larawan ni Jones
na nakakapagpagaling daw ng iba't ibang karamdaman.
Aabot ng sampung libo ang benta, pagpapagaling, at donasyon kada service.
Ang mga manonood ay hinihimok
na mag-empake at pumunta sa San Francisco.
Maraming sumunod.
Pero di lahat ay matagumpay.
Noong 1971, isinama ni Jones ang 200 na miyembro ng templo
sa hapunan sa bahay ng kanyang bayani,
yumaong pastor at faith healer, Father Divine.
Ang goal niya?
Agawin ang kawan nito.
Sa hapunan kasama ang balo ni Father Divine,
biglang sinabi ni Jones
na siya, sa katunayan, ang Father Divine reincarnated.
Di nagustuhan 'yon ni Mother Divine.
Tinawag niya siyang demonyo.
Tinaboy nina Mother Divine sina Jones sa banta ng karahasan.
Makikita mong mapangahas o hibang ang sugal na ginawa ni Jones,
pero di siya umalis sa bayan na walang napala.
Nagawa niyang agawin ang ilan sa mga tupa ni Father Divine
at pumunta sa California kasama niya.
Nagbunga ang pagsisikap ni Jones.
Sa katapusan ng 1971,
dumami ng apat na beses ang mailing list ng templo.
Oo, naging matagumpay si Jones.
Pero alam mo ang kasabihang, mas mataas, mas lagapak ang pagbagsak.
Isa sa mga pinakanakakapinsala sa mga kulto,
darating ang puntong nawawala ito sa direksyon.
Kay Jim Jones, nangyari 'yon nang malulong siya sa droga.
Pagdating ng mga problemang 'to,
kung gusto mong manatili sa kapangyarihan,
kailangan mo itong kontrolin.
TAKTIKA LAGING MAGKAROON NG BACKUP
Ang ganda sa itaas.
Ang tanawin,
ang amenities,
ang walk-in closet…
na puno ng kalansay.
Kaya kailangan mo ng tamang kakampi
para malayo ka sa gulo.
Ang mga pinuno ng kulto ay napakahusay sa pagkakaroon ng grupo sa paligid nila
na bahagi ng makina.
Tinatago ang sikreto nila,
at alam nilang di dapat pag-usapan ang mga nangyayari sa lihim.
Maniwala ka sa kanila.
Nakaasa si Bhagwan Shree Rajneesh sa tagapagsalita niya,
si Ma Anand Sheela, para protektahan ang reputasyon niya.
At nang mag-imbestiga ang isang prosecutor,
sinubukan niya siyang ipapatay.
Ang pinuno ng NXIVM na si Keith Raniere ay may miyembro, Lauren Salzman,
na pinilit ang babaeng recruits na magbigay ng mahahalay na litrato
para manatili silang tapat sa kanya at sa grupo.
Pinatay ng inner circle ni Shoko Asahara
ang isang alagad na nagbantang ibubunyag ang lihim ng kulto,
at sinunog ang katawan nito sa malaking microwave.
Pero ilan lang ang may tapat o organisado na inner circle gaya ng kay Jim Jones.
Ang Inner circle ni Jim Jones ay ang Planning Commission.
Mga 30 sa pinakamalapit niyang tagasunod.
Ito ang mga taong alam ni Jim Jones na susuporta sa kanya.
Sa kabila ng magkakaibang populasyon ng templo,
may pagkakatulad ang insiders na ito.
Lahat ng inner circle ay mga puti.
Hierarchy 'yon, at mga puti ang namamahala.
Alam nila kasinungalingan at fake healing niya,
pero naniwala silang paraan 'yon para magtagumpay sila.
Habang umaakyat ang kapangyarihan sa ulo ni Jones,
kailangan ng maraming tao para mapanatili reputasyon niya,
lalo na ngayon.
Para makasabay sa mahirap niyang schedule,
nagsimulang uminom si Jones ng maraming pills.
Amphetamines na pampasigla at Quaaludes na pampakalma.
Sa kabila ng pagiging abala,
may oras pa rin siya sa pakikipagrelasyon sa mga parokyano niya,
na natural ay kailangang ilihim.
At noong 1973,
inaresto si Jones sa isang sinehan
sa pagpapakita ng ari niya sa isang undercover na pulis.
Di magandang imahe para sa sugo ng Diyos.
Ito ay isang bagay na, kung malalaman ng publiko,
maaaring sumira sa kanya.
Pero pagdating sa indecent exposure, di mo kayang itago lahat.
Kailangan nilang ilihim 'yon,
nakipag-areglo siya.
Umamin si Jones, pero ang abogado niya,
na miyembro rin ng templo,
tiniyak na nakalihim ang record sa publiko at sa mga tagasunod niya,
na pinaghalong pagpapala.
Nang nakalusot siya sa gan'ong bagay,
bakit di nga gawin ang iba pa?
Ang nangyari kay Jim Jones, nagsimula siyang maging pabaya.
May mga dismayadong tao na umalis, at alam ang pagdodroga niya,
ang mga aktibidad para kumita ng pera na nangyayari nang palihim.
Kahit gawin mo ang lahat ng tama, may mga taong di ka tatantanan.
Ang payo ng playbook?
Gawing daan ang aberyang ito papuntang paraiso.
TAKTIKA ITATAG ANG IYONG EDEN
Gaya sa sayaw, ang pamumuno ng kulto ay pinakamabisa pag walang nanonood.
Kaya kung magsimulang makialam ang mga tagalabas,
maaaring oras na para maghanap ng mas ligtas na kublihan.
Kailangan mong pumunta sa ibang lugar
kung saan malalayo ka sa batikos.
Karaniwan ito sa maraming pinuno ng kulto.
May magandang dahilan si Jones sa pagtakas.
Nabalitaan ni Jim Jones na may reporter
na nag-iimbestiga at kinakausap ang mga dating miyembro,
iniimbestigahan ang pananalapi, naghahanap ng anomalya.
At sa tagsibol ng 1977,
hinahanda na ng reporter ang nakakagulat na exposé.
Nakakahiya 'yon.
Ibinunyag nito ang templo.
Nilantad ang mga relasyon niya,
'yong pamimilit niya sa mga miyembrong magbigay ng pera.
Nilantad 'yong pambubugbog sa mga bata.
Inalerto siya ng koneksyon niya sa media tungkol d'on.
Di sila gumamit ng anonymous sources.
May mga pangalan sila, may mga litrato.
Butas 'yon
na lalaki nang lalaki, at alam 'yon ni Jones.
Buti na lang, may escape plan na siyang naisip.
…ang magandang bansa
sa northeastern coast ng South America, Guyana,
ay may malinaw na pagkakaiba ng luma at bago.
Pumasa ang Guyana kay Jones.
English ang salita doon,
sosyalista 'yon,
at malayo sa nakakainis na mga nag-iimbestigang reporter
at sa iba pang alalahanin ni Jones,
ang labang nuclear ng Cold War.
At dagdag pa dito,
naghihirap sa pinansiyal ang Guyana,
kaya wala sa posisyon ang gobyerno
para tumanggi sa suhol.
Ang Peoples Temple
ay umupa ng 3,800 ektarya ng gubat sa Guyana para itayo ang Eden.
Sa panahong ito, lumabas na ang artikulong ito sa San Francisco.
May mga 75 tao na naglilinis ng lupa, nagtatayo ng cabins, at iba pa.
Dahil sa pag-uusig,
agad nagpunta sa Guyana si Jones kasama ng pamilya niya,
at di na nag-aksaya ng oras para magsama ng iba pang tagasunod.
Sinabi niyang kailangan namin ng lugar para sa sarili naming utopia.
Nagpadala si Jones ng mga home movies sa templo,
para ipakitang malaparaiso ang pamayanan.
May mga malalaking orange at saging,
at lahat ng tumutubo sa mga punong 'to.
Di n'yo alam napapalagpas n'yo.
May sarili silang tinapay, hamburgers at gulay.
Sabi niya di namin kailangan ng pulis.
Maraming pagkain para sa lahat.
Di mo kailangang magtrabaho, puwede ka lang mag-relax at magsaya.
Maraming magagandang insekto at mga hayop na di nananakit.
Walang nanakit sa kanila dito.
Nakakumbinsi si Jones ng mahigit 1,000 miyembro ng templo
na lumipat sa Guyana,
o ang tawag nga ni Jones,
"Jonestown."
Ngunit pagdating,
ang katotohanan ay di gaya ng sinabi nila.
'Yong mga puno na sinasabi nila,
walang bunga.
Ayaw magbunga.
May kanya-kanyang bahay daw ang bawat pamilya.
Hindi totoo 'yon.
Walang totoong kama.
Oh, at isa pa.
Nagiging malinaw
na pagdating nila sa Jonestown ay di na sila makakaalis.
May mga armadong guwardiya sa paligid ng complex 24/7.
Para 'yong concentration camp.
Di pa ako nakakapunta sa plantation,
pero, grabe, plantation 'yon,
at siya ang amo!
Pinilit ni Jones ang mga miyembro na magtrabaho ng 12 hanggang 14 na oras.
At sinomang kokontra o makikipagtalo sa kanya,
mapupunta sila sa "Special Care Unit"
at sasaksakan ng Thorazine.
May mga sumubok tumakas,
pero nahuli sila ng security team ni Jones at pinarusahan.
Nagsimulang kumalat ang takot sa Jonestown,
pero si Jones,
na adik na sa dumadaming droga,
ay walang pakialam d'on.
Ang tanging paraan para mabuhay ay makinig kay Jim Jones
at sundin siya.
May Jim Jones sila at 'yon lang,
at pangarap 'yon ng pinuno ng kulto.
Pero ang mahirap sa Eden,
kailangan mong alisin ang mga ahas.
Nag-alala ang mga kaanak ng mga tao sa Jonestown,
nakiusap sila kay Congressman Leo Ryan mula sa San Mateo,
"Puwede mo bang kumustahin kamag-anak namin sa Jonestown?"
"Gusto naming matiyak na di sila kinulong."
Martes, November 14th.
Pumunta si Congressman Leo Ryan sa Georgetown, Guyana.
May paparating.
Dapat siguraduhing presentable ang paraiso mo.
Nang dumating ang kongresista,
ang lahat ay maayos.
-Masaya kayo dito? -Napakasaya.
Pinakamagandang napuntahan ko.
May kanta at sayaw. Tumutugtog sila ng musika.
Mukhang nagtagumpay si Jim Jones.
Masaya akong maparito.
Salamat sa mabuting pakikitungo n'yo.
Pero mahinang link lang ang kailangan para masabotahe ang trabaho mo.
Lingid sa kaalaman ni Jim Jones,
isang residente ang nakapagbigay
sa NBC reporter ng sulat na nagsasabing,
"Tulungan n'yo kami makaalis."
Di ka ba nababahala…
Ano'ng magagawa ko sa mga sinungaling?
Iwan n'yo kami. Pakiusap. Iwan n'yo kami.
Pumayag si Jones na sumama sa kongresista ang mga dismayadong miyembro,
pero nagbago ang isip niya.
Pinahabol sila ni Jones sa mga armadong lalaki.
Lima ang namatay sa pamamaril
mula sa mga sakay ng flatbed truck na hinihila ng tractor trailer.
Si Congressman Ryan
ay napatay sa airstrip bago makalipad ang kanyang eroplano.
Sa loob ng ilang oras, namatay na rin si Jones at mahigit 900 na tagasunod niya.
Sabi niya, magre-revolutionary suicide daw sila.
Walang ibang paraan.
Pero iba ang sinasabi ng ebidensya.
Sa napakaraming katawan,
nakakita sila ng mga pasa ng turok sa leeg o likod ng tuhod.
Di 'yon mass suicide, mass murder 'yon.
Iniisip ko ang 900 taong
nagkamaling sumunod
sa masamang taong 'to hanggang sa huli na ang lahat.
Nauwi sa trahedya ang utopia sa gubat ni Jim Jones,
na nagpasama sa imahe ng mga pinuno ng kulto.
'Wag mawalan ng pag-asa.
May ibang daan ang playbook
sa paggawa ng sarili mong langit sa mundo nang di lumalayo.
Pasukin mo lang ang isip ng mga tagasunod mo
at 'wag papakawalan.
Abangan ang aral sa panghihikayat mula sa taong ginamit ang bigong porn career
na pambuwelo para matuklasan ang tunay niyang tungkulin.
Ang Be-Speedo'd Master ng Buddhafield,
Jaime Gomez.